钦定古今图书集成/明伦汇编/闺媛典/第036卷 > 高仅妻徐氏
## 钦定古今图书集成/明伦汇编/闺媛典/第036卷 > 高仅妻徐氏

按《松阳县志》：徐氏，高仅妻。年二十，适仅，生子方周，仅
溺于水，徐索尸不得，欲自投水，尸忽浮出，人异之。徐
终欲以死报夫，族人共为孟母断机图，以慰之曰：“节
妇抚子有成，是报夫之日也。”一日，父病笃，忽神降曰：
“当得人以代。”徐闻之，遂沐浴更衣，绞襟结带以自缢。
父忽曰：“予得免矣。”索徐尸已僵。